laion/Wikipedia-Exotic huggingface dataset:
כלי מקלדת

כלי המקלדת הם משפחת כלי נגינה. הידוע שבכלי המקלדת הוא הפסנתר. כלי מקלדת הם כלי נגינה המפיקים צליל על ידי לחיצה על מקשים או כפתורים במקלדת. המקלדת היא סט של מקשים או כפתורים שניתן ללחוץ עליהם כדי ליצור צלילים מוזיקליים. כלי מקלדת מגיעים בצורות שונות, והם נמצאים בשימוש נרחב בז'אנרים מוזיקליים שונים. חלק מכלי המקלדת הנפוצים ביותר כוללים: פסנתר: הפסנתר הוא כלי מקלדת גדול המייצר צליל על ידי לחיצת מיתרים בפטישים בעת לחיצה על המקשים. זהו אחד מכלי המקלדת המפורסמים והנפוצים ביותר במוזיקה הקלאסית והפופולרית. סינתיסייזר: סינתיסייזר הוא כלי מקלדת אלקטרוני היוצר צלילים באמצעות מעגל אלקטרוני ופרמטרים משתנים. סינתיסייזרים משמשים ליצירת מוזיקה אלקטרונית, צלילי רקע ומגוון רחב של אפקטים קוליים. אורגן: האורגן הוא כלי מקלדת עם סט גדול של מקשים שנועד להפיק צלילים ייחודיים. עוגבים נמצאים בשימוש נפוץ במוזיקת גוספל וג'אז, ויש גם גרסאות אלקטרוניות. אורגנית: גרסה מודרנית של האורגן, מקלדת קטנה וניידת של עד 5 אוקטבות עם הדמיה אלקטרונית של כלי נגינה שונים. צ'מבלו: הצ'מבלו הוא כלי מקלדת מוקדם שמפיק צליל על ידי פריטת מיתרים עם מפרטים כאשר מקשים נלחצים. כלי זה היה פופולרי בתקופת הבארוק של המוזיקה. אקורדיון: האקורדיון הוא כלי מקלדת נייד המפיק צליל על ידי לחיצה והרחבה של מפוח תוך לחיצה על כפתורים או מקשים. הוא משמש לעיתים קרובות במוזיקת פולק ומוזיקת עולם. צ'לסטה: הצ'לסטה היא כלי הקשה מקלדת המשתמש במוטות מתכת שנפגעו בפטישים כדי להפיק צליל דמוי פעמון. הוא משמש בדרך כלל במוזיקת תזמורת. מלוטרון: המלוטרון הוא כלי מקלדת מוקדם המבוסס על קלטת, המשמיע צלילים מוקלטים מראש בעת לחיצה על מקשים. זה היה פופולרי במוזיקת רוק במהלך שנות ה-60 וה-70. אלו הן רק כמה דוגמאות לכלי מקלדת, והם משמשים במגוון רחב של סגנונות מוזיקליים, מקלאסי וג'אז ועד לרוק, אלקטרוני ועוד. את כלי המקלדת, בניגוד לכלי נגינה אחרים, קשה יחסית לסווג. לכולם יש מערכת קלידים, עליהם הנגן לוחץ, כשכל קליד מפיק צליל אחד בלבד. ההבדל בין כלי המקלדת השונים הוא הדרך בה הצליל מופק. בהתאם לכך ניתן לחלק את כלי המקלדת לארבע קבוצות: כלי מקלדת-מיתר (פסנתר וצ'מבלו, למשל), בהם הקלידים גורמים להפעלת מערכת מנופים, שבסופה פטיש המקיש או מפרט הפורט על מיתר. כלי מקלדת-הקשה (צ'לסטה, למשל), דומים לכלי המיתר, אך הפטישים מקישים על גופים שאינם מיתרים, כמו פעמונים או מוטות מתכת. כלי מקלדת-אוויר (עוגב ואקורדיון, למשל), בהם הקלידים מכוונים זרימת אוויר דרך צינורות, פיות או ממברנות בגדלים שונים. כלי מקלדת אלקטרוניים (סינתיסייזר, אורגן חשמלי ופסנתר חשמלי, למשל), בהם הקלידים שולחים אותות חשמליים, המעובדים על ידי מחשב המתרגם אותם לצלילים. לעיתים ניתן לנגן בכלי המקלדת ללא שימוש בַּמקלדת, בפריטה בעזרת האצבעות או באמצעות קשת, למשל. בקטעים מסוימים ביצירות קלאסיות לפסנתר, למשל, מצוין שעל הנגן לפרוט על המיתרים באצבעותיו. כלי מקלדת, באתר אנציקלופדיה בריטניקה (באנגלית) כלי קלידים, דף שער בספרייה הלאומית כלי מקלדת באתר אאוריקה ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אופיר (פירושונים)

האם התכוונתם ל... אופיר – ארץ המוזכרת במקרא בשל מכרות הזהב שבה אופיר (יישוב) – יישוב במועצה האזורית שדות נגב אופיר ביכורים – הוצאה לאור מצפה אופיר – נקודת תצפית בדרום רמת הגולן שדה אופיר – שדה תעופה ביישוב אופירה ששכן בדרום חצי האי סיני עד פינויו ב-1982 חברות: אופיר טורס – חברת נסיעות שנוסדה ב-1952 אופיר – חברת ספנות ישראלית אישים ששמם אופיר: אורנה אופיר – הייתה רופאה ומנהלת רפואית איתי אופיר – משפטן ישראלי ויועץ משפטי למערכת הביטחון אלון אופיר – שחקן ובמאי תיאטרון אלון אופיר (כדורגלן) – כדורגלן עבר ישראלי, ששיחק בעמדת הקשר גבי אופיר – מפקד פיקוד העורף לשעבר ומנכ"ל רשות שדות התעופה גלעד אופיר – אמן ישראלי ומרצה לצילום גלעד אופיר (ברידג') – שחקן ברידג' ברמה הבינלאומית יוסי אופיר – כדורגלן עבר ישראלי יוסי אופיר – שחקן תיאטרון ישראלי יפתח אופיר – שחקן ישראלי עדי אופיר – פרופסור להיסטוריה ופילוסופיה של המדעים והרעיונות באוניברסיטת תל אביב עמית אופיר – סופר, צייר ומאייר ישראלי קארין אופיר – שחקנית ישראלית, בתו של שייקה אופיר רבקה אופיר – ביולוגית רונית אופיר – זמרת ישראלית שייקה אופיר – שחקן קולנוע, פנטומימאי וקומיקאי ישראלי פרס אופיר – פרס על שם שייקה אופיר הניתן על ידי האקדמיה הישראלית לקולנוע וטלוויזיה ליצירה קולנועית מצטיינת אופר אישים ששמם הפרטי הוא אופיר
זטה (כדורגל)

מועדון הכדורגל זטה הוא מועדון כדורגל מהעיירה גולובובצי, פרבר של עיר הבירה פודגוריצה שבמונטנגרו. המועדון נוסד בשנת 1927. המועדון זכה פעם אחת באליפות ליגת העל של מונטנגרו, בעונת 2006/2007. המועדון הוקם בשנת 1927 תחת השם FK דניקה. בשנת 1945 שמו שונה ל- FK נאפרדק. עשר שנים מאוחר יותר, בשנת 1955 שונה שמו של המועדון לשמו הנוכחי: FK זטה (מועדון הכדורגל זטה). שנותיה הראשונות של קבוצת הכדורגל היו קשות והיא לא שיחקה בליגה מקצועית במשך 35 שנותיה הראשונות. את רוב הזמן הזה הקבוצה העבירה בליגה האזורית של פודגוריצה, עד שבשנת 1962 קודמה לראשונה בתולדותיה אל הליגה המחוזית של מונטנגרו, בה הקבוצה שיחקה במשך 30 השנים הבאות. בשנת 1996 הקבוצה העפילה לראשונה בתולדותיה לליגה השנייה של מונטנגרו. בשנת 2000 הקבוצה העפילה לליגת העל של סרביה ומונטנגרו. הקבוצה הופיעה לראשונה באירופה בסיום עונת 2004/2005 כאשר סיימה את הליגה במקום השלישי, דבר המקנה לה השתתפות בסיבוב השני של גביע אופ"א. הקבוצה הוגרלה לשחק כנגד שירוקי ברייג הבוסנית ולאחר הפסד בסיכום שני המשחקים הודחה מהטורניר. זטה זכתה האליפות הראשונה בתולדותיה, והיחידה עד כה, בסוף עונת 2006/2007 - עונתה הראשונה של הליגה המונטנגרית הראשונה - ובכך הפכה לאלופת מונטנגרו הראשונה. בעקבות האליפות, הקבוצה זכתה גם להיות הקבוצה הראשונה שמייצגת את מונטנגרו בליגת האלופות בעונת 2007/2008. בסיבוב הראשון, הקבוצה גברה על קבוצת קובנה הליטאית אך בסיבוב השני פגשה הקבוצה את גלאזגו ריינג'רס הסקוטית והודחה מהטורניר. בעונת 2012/2013 השתתפה הקבוצה במוקדמות הליגה האירופית. בסיבוב הראשון פגשה בפיוניק ירוואן הארמנית והדיחה אותה. בסיבוב השני הוגרלה לשחק עם ג'יואסקילה מפינלנד וגברה גם עליה. בהופעתה הראשונה בסיבוב השלישי ניצחה הקבוצה את סרייבו הבוסנית, והעפילה לראשונה לשלב הפלייאוף. בשלב זה פגשה את פ.ס.וו. איינדהובן ההולנדית החזקה, ולאחר שהפסידה 14-0 במצטבר הודחה מהטורניר. אתר האינטרנט הרשמי של זטה פרופיל, באתר אופ"א פרופיל, באתר Transfermarkt פרופיל, באתר Soccerway סטטיסטיקה של הקבוצה (באנגלית) ערך זה הוא קצרמר בנושא מועדוני כדורגל ובנושא מונטנגרו. אתם מוזמנים לתרום לוויקיפדיה ולהרחיב אותו.
דייב מת'יוס בנד

דייב מת'יוס בנד (באנגלית: Dave Mathews Band או בקיצור DMB) היא להקת רוק אמריקאית פופולרית. הלהקה הוקמה בעיר שרלוטסוויל שבמדינת וירג'יניה בשנת 1991. מקים הלהקה הוא דייב מת'יוס שהוא גם הנגן והמלחין של רבים משירי הלהקה. אל מתיוס חברו נגן הסקסופון לירוי מור, הבסיסט סטפאן לסרד, נגן הכינור החשמלי בויד טינסלי והמתופף קרטר ביופורד. מאז 1998 הופיע עם הלהקה גם הקלידן בוץ' טיילור אם כי הוא לא הצטרף ללהקה באופן רשמי. הלהקה מכרה בין 30 ל-40 מיליון אלבומים בכל העולם. מור וביופורד ניגנו שניהם בלהקות ג'אז בשרלוטסוויל, כששמעו קלטת דמו שהפיק מת'יוס והחליטו להסכים לשתף עמו פעולה. בשנת 1991 הוציאה הלהקה אלבום דמו שכלל את השירים: "Recently", "The Song That Jane likes" ו-"Tripping Billies". זמן קצר לאחר מכן הופיעה הלהקה בפסטיבל "יום כדור הארץ" בעיר שרלוטסוויל וזכתה להצלחה רבה שהביאה לה פרסום רב. אחת הסיבות להצלחתה של הלהקה בימיה הראשונים הייתה נכונותה לאפשר לקהל ששמע אותה להקליט את המופע אם כי הלהקה ביקשה שההקלטות לא תמכרנה למטרות רווח. את הפריצה הגדולה שלה עשתה הלהקה בין השנים 1994 ו-1996 כאשר הוציאה את האלבום הראשון שלה: "Under The Table and Dreaming" שכלל בין היתר את השירים: "Satellite", "What Would You Say" ו-"Ants Marching". האלבום הוקדש לזכר אחותו של דייב מת'יוס, אן, שנרצחה בשנת 1994 על ידי בעלה. בשנת 1996 הוציאה הלהקה את אלבומה השני, "Crash", שזכה להצלחה רבה ברדיו ובמכירות. הסינגל "So Much To Say" מהאלבום זכה בגראמי. ב-28 באוקטובר 1997 הוציאה את האלבום ההופעה הראשון שלה: "Live at Red Rocks 8.15.95". מאז הוציאה הלהקה עוד שלושה אלבומי אולפן ("Before These Crowded Streets" (1998), "Everyday" (2001), "Busted Stuff" (2002) ו-"Stand Up" (2005( ועשרות אלבומי הופעה. ב-19 באוגוסט 2008 מת הסקסופוניסט לרוי מור בתאונה בחוותו, וג'ף קופין, סקסופוניסט להקת בלה פלק והפלקטונס, החליף אותו בסיבוב ההופעות של הלהקה ובהקלטת האלבום "Big Whiskey and the GrooGrux King" שיצא לאור ביוני 2009. מאז הוא מופיע באופן קבוע עם הלהקה ומשתתף בהקלטותיה באולפן. לאחר 20 שנים רצופות של הקלטת אלבומים והופעות חיות רבות, הלהקה לקחה "שנת שבתון" ב-2011 עם הופעות בודדות בלבד (לרוב הופעות דו-יומיות ותלת-יומיות עם אורחים מוזיקליים שונים ולהקות פחות מפורסמות). ההופעות הללו נקראו בשם Caravan. בקיץ 2012, הלהקה חזרה לסיבוב הופעות מלא ואף תוציא לאור אלבום חדש בשם "Away From The World" שאמור לצאת לאור ב-11 בספטמבר 2012. מדיה וקבצים בנושא דייב מת'יוס בנד בוויקישיתוף אתר האינטרנט הרשמי של דייב מת'יוס בנד דייב מת'יוס בנד, ברשת החברתית פייסבוק דייב מת'יוס בנד, ברשת החברתית אקס (טוויטר) דייב מת'יוס בנד, ברשת החברתית אינסטגרם דייב מת'יוס בנד, סרטונים בערוץ היוטיוב דייב מת'יוס בנד, במסד הנתונים הקולנועיים IMDb (באנגלית) דייב מת'יוס בנד, באתר אפל מיוזיק (באנגלית) דייב מת'יוס בנד, באתר ספוטיפיי דייב מת'יוס בנד, באתר סאונדקלאוד (באנגלית) דייב מת'יוס בנד, באתר Last.fm (באנגלית) דייב מת'יוס בנד, באתר AllMusic (באנגלית) דייב מת'יוס בנד, באתר MusicBrainz (באנגלית) דייב מת'יוס בנד, באתר דיזר דייב מת'יוס בנד, באתר Discogs (באנגלית) דייב מת'יוס בנד, באתר Songkick (באנגלית) דייב מת'יוס בנד, באתר בילבורד (באנגלית) דייב מת'יוס בנד, באתר טיידל (באנגלית) אתר המעריצים הרשמי עמי פרידמן, המלך מת, תחי הלהקה, באתר ynet, 7 ביוני 2009 תומר יודלביץ לוויה נוסח ניו-אורלינס, nrg אור ברנע, דייב מתיוס בנד: זה לא נראה רוק, אבל זה מעולה, באתר ynet, 28 באוגוסט 2012
סודה

האם התכוונתם ל... סודה לכביסה – נתרן פחמתי סודה לשתייה – נתרן ביקרבונט לחם סודה – לחם כפרי שלצורך התפחתו משתמשים בסודה לשתייה מי סודה ("סודה") – מים שמומס בהם פחמן דו-חמצני "סודה" – כינוי בשפות שונות למשקה מוגז (לעיתים במובן כללי יותר למשקה קל) סודה קאוסטית – כינוי לנתרן הידרוקסידי סודה (עיר) (אנ') – עיר בכרתים סודה סטריאו – להקת רוק ארגנטינאית הפעילה משנת 1982 סודא – אנציקלופדיה ביזנטית שזמנה סביבות שנת 1000
הומוגרף

בבלשנות, הומוגרף (בלועזית: Homograph, מיוונית: ὁμός (homós) – "זהה", ו-γράφω (gráphō) – "כתיבה") הוא מילה שהכתיב שלה זהה למילה אחרת בעלת משמעות שונה. מילים הומוגרפיות יכולות להיות הומופוניות (שאופן ההגייה שלהן זהה), ואז הן נקראות הומינימיות, או הטרופוניות (שאופן ההגייה שלהן שונה). לרוב, כשמשתמשים במילה "הומוגרף" מתכוונים דווקא לאפשרות השנייה. חלק - חלק / חֵלֶק - חָלַק שמן - שמן - שמן / שֶׁמֶן - שָׁמֵן - שָׁמַן - כתיבן של מילים אלו זהה אך ניקודן שונה. ילד - ילד / יֶלֶד - יֵלֵד (ילד וילדה - מַה-יֵּלֶד יוֹם) אורך - אורך / אֹרֶךְ - אוֹרֵךְ בוקר - בוקר / בֹּקֶר - בּוֹקֵר ורד - ורד / וֶרֶד - וְרֵד (ניחוח הוורד - עלה למעלה ורד למטה) - מילים אלו נבדלות בהגייתן רק במיקום הטעם. מְסַפֵּר - מְסַפֵּר: כתיבתן והגייתן של מילים אלו זהה אך יש להן משמעות שונה (לספר סיפור לעומת לגזוז שערות). Read - קרא בעבר (נהגה דומה ל-red, אבל עם תנועה ארוכה) לעומת קורא בהווה או קרא בציווי (נהגה כמו reed*). Lead - כשהוגים את צירוף האותיות ea כמו הניקוד צֵירֵי, משמעות המילה היא "עופרת". כשהוגים צירוף זה כמו הניקוד חיריק, המשמעות היא "הוביל". הומוגרף שמופיע כמילה בודדת ולא בתוך הקשר מסוים יכול להיקרא במספר אופנים נכונים. לעומת זאת, כאשר הומוגרף מופיע בתוך משפט או בהקשר ספציפי אחר יש להכיר את המילה על מנת לקרוא אותה נכון. קריאת הומוגרפים יכולה להוות קושי אצל אנשים עם סוגים מסוימים של דיסלקסיה (דיסלקסית שטח). הומופון
ג'ק וג'יל

ג'ק וג'יל (באנגלית: Jack & Jill) היא דרמה קומית אמריקאית, אשר שודרה החל מ-26 בספטמבר 1999 עד 11 באפריל 2001 ברשת The WB. בישראל הסדרה שודרה בערוץ 3 בתחילת העשור הראשון של המאה ה-21. הדמויות הראשיות בסדרה הם ג'ק (משמה הפרטי ג'קלין) וג'יל (משם משפחתו ג'ילפסקי). הסדרה מתחילה כאשר ג'ק מגלה שארוסה בגד בה עם השושבינה הראשית ועוזבת אותו לפני החתונה. היא בורחת לניו יורק ועוברת לגור עם חברתה מהתיכון אודרי גריפין. ג'ק פוגשת במהרה את השכן מלמעלה, ג'יל, הבחור הנכון בזמן הלא נכון. באותה תקופה, ג׳יל מנהל מערכת יחסים ארוכה עם אליסה קרונקייט. במהלך הזמן, ג׳ק מכירה את שני חבריו הנאמנים, אם כי קצת ביזאריים, של ג'יל: ברטו ומייקי. ג'יל מתחיל לפקפק בקשר שלו עם אליסה לאחר שהוא פוגש את ג'ק. כשג'ק מקבלת עבודת התמחות במדורי הטלוויזיה בהם עובדת אליסה, העתיד של ג'ק וג'יל לא נראה ורוד. כבר בפרק השני ג'יל נפרד מאליסה והעניינים מתחילים להסתבך. ג'ק וג'יל נעשים זוג לאחר שהם מתייאשים מקשר מהותי עם בני זוגם הקודמים. הסדרה עוקבת אחרי חייהם של ששת החברים, מבחינה רומנטית, כלכלית, משפחתית וכו'. במהלך הסדרה ג'ק וג'יל נפרדים כמה פעמים בכוונה להיות רק ידידים, אך הם חוזרים לחיים זוגיים ואף עומדים להתחתן בסוף העונה השנייה. ברטו מאוהב באודרי כבר מתחילת הסדרה, אך כל פעם שהוא מנסה להראות לה זאת הוא מתבלבל ו"מפקשש". הוא עומד מהצד ורואה אותה יוצאת עם בחורים שונים. השניים נעשים זוג בפרק העשירי. בפרק האחרון של העונה הראשונה הזוג נפרד בעקבות בגידה של ברטו ואודרי מחליטה לעבור לגור בלוס אנג'לס. כאשר היא חוזרת הם מחליטים לנסות להתגבר על העבר ומנסים כל יתר העונה לתקן את הקשר ביניהם. מייקי ואליסה נעשים שותפים לדירה לאחר ששניהם מבינים שחבל לחפש שתי דירות כשאפשר לגור יחד. במהלך הסדרה השניים יוצאים עם דמויות רבות, מייעצים אחד לשני ונהיים חברים טובים מאוד. מדי פעם מייקי לא מתאפק ומציע הצעות מגונות לאליסה, שבדרך כלל יודעת לשים לו גבולות. דייוויד (ג'יל) ג'ילפסקי (איוון סרגיי)- מעצב צעצועים מצליח וצלם ג'קלין (ג'ק) בארט (אמנדה פיט)- מתמחה במשרדי חדשות אודרי גריפין (ג'יימי פרסלי)- רקדנית/שחקנית בברודוויי אליסיה קרונקייט (שרה פולסון)- עמיתה של ג'ק במשרדי הטלוויזיה ברטלמיו (ברטו) זיין (ג'סטין קירק)- סטודנט לרפואה, בחור פיקח אך חסר ביטחון מייקל (מייקי) רוסו (סיימון רקס)- ברמן ו"פילוסוף" התפקיד של ג'ק ניתן בהתחלה לשחקנית אמיליה היינל אך לאחר צילום הפיילוט הוחלפה על ידי אמנדה פיט. שיר הפתיחה של הסדרה היה השיר "The Truth about Romeo" (האמת על רומיאו). בעונה הראשונה בוצע על ידי הלהקה "Pancho's Lament" שגם כתבו את השיר. בעונה השנייה השיר מבוצע על ידי דייוויד קרוסבי. "ג'ק וג'יל", במסד הנתונים הקולנועיים IMDb (באנגלית) "ג'ק וג'יל", באתר Metacritic (באנגלית) "ג'ק וג'יל", במסד הנתונים הקולנועיים KinoPoisk (ברוסית)
ניקולא שאמפור

ניקולא-סבסטיאן רוֹש (בצרפתית: Nicolas-Sébastien Roch) המוכר כניקולא שאמפור (בצרפתית: Nicolas Chamfort;‏ 6 באפריל 1741 – 13 באפריל 1794) היה סופר, משורר ופובליציסט צרפתי, שנודע כמחברם של אפיגרמות ובאפוריזמים השנונים. לאחר שנרדף בגלל דעותיו הפוליטיות בתקופת המהפכה הצרפתית שם קץ לחייו. ניקולא-סבסטיאן רוש נולד בעיר קלרמון-פראן, בחבל אוברן שבצרפת. למד בקולז' גראסן בפריז, הצטיין בלימודיו, זכה במלגה ואימץ לעצמו את השם שאמפור. התפרנס מהוראה ומכתיבה מזדמנת, ובשל שנינותו והופעתו הנאה זכה לתשומת לב מצד אנשי החברה הגבוהה של פריז. ב- 1764 כתב את הקומדיה "ההודית הצעירה" שזכתה להצלחה, ובעקבותיה כתב שורת מאמרים ושירים. ב-1769 זכה בפרס האקדמיה הצרפתית עבור יצירתו "שיר הלל" שהקדיש למולייר. ב-1770 כתב את הקומדיה "הסוחר מאיזמיר", וב-1774 זכה בפרס האקדמיה של מרסיי עבור יצירתו "שיר תהילה" שהקדיש לז'אן דה לה פונטן. ב-1776 כתב את הטרגדיה "מוסטפא וזאנגיר" שהועלתה על הבמה בפונטנבלו בנוכחותם של המלך לואי השישה עשר ושל אשתו מארי אנטואנט. המלך העניק לו קצבה שנתית והוא נתמנה למזכירו של לואי החמישי, ז'וזף דה בורבון-קונדה, שהיה מאנשי בית המלוכה. אולם, ניקולא שאמפור שמאס עד מהרה בחיי חצר המלכות, התפטר מתפקידו ופרש לאוטיי שממערב לפריז. בהשראת אמרותיהם של פרנסואה דה לה רושפוקו, של המרקיז דה וובנארג ושל וולטר, החל ניקולא שאמפור לכתוב שם את אמרותיו השנונות, וב-1781 נבחר לחבר האקדמיה הצרפתית. ב-1783 פגש באונורה מירבו והפך למבקר חריף של הממשלה. ב-1789 היה אחד מדובריה של המהפכה הצרפתית, כתב מנשרים, נשא נאומים ברחובותיה של פריז והיה מן הראשונים שנכנסו לבסטיליה ב-14 ביולי של אותה שנה. שימש כמזכיר מועדון היעקובינים (1790–1791) וכתב מאמרים חוצבי להבות בזכות המהפכה בעיתון "מרקור דה פראנס" ובעיתונים אחרים. אחרי הפיכת היעקובינים (10 באוגוסט 1792) התנגד לאנשי הקומונה הפריזאית, שבתמיכת היעקובינים ערכו טבח באסירים המלוכנים (2–3 בספטמבר של אותה שנה), ותמך בז'ירונדינים (רפובליקנים מתונים). כתוצאה, נחשד בבגידה ותפקידו הפוליטי הגיע לקצו. באוגוסט 1793 הושם במעצר ושוחרר כעבור ימים מספר. אך בספטמבר של אותה שנה, משום שידע כי ימיו ספורים, ניסה להתאבד בירייה. הוא נפצע באופן אנוש וסבל ייסורים נוראים עד מותו באפריל 1794. יצירת המופת של ניקולא שאמפור "אמרות ומחשבות, דמויות ומעשיות" יצאה לאור שנה אחרי מותו. ביצירתו זו הוא מביע בעיקר את אכזבתו מן החיים. ניקולא שאמפור שתלה את תקוותו במהפכה הצרפתית, אך נאלץ להיות עד לטרור של ז'ורז' דנטון, של ז'אן-פול מארה ושל רובספייר, וכתב את הדברים הבאים: "התקווה כמוה כרופא אליל המתעתע בנו תמיד, ובאשר לי, אושרי החל כאשר נטשתי אותה." "בצרפת ישנם שבעה מיליון מבקשי צדקה, ושנים עשר מיליון שאינם מסוגלים לתת דבר." לפני מותו אמר: "לבסוף, אני עוזב את העולם הזה, שבו הלב חייב להישבר." ניקולא שאמפור – מאמרות (מצרפתית: ראובן מירן), דחק, כרך טו', 2022. ניקולא שאמפור, באתר אנציקלופדיה בריטניקה (באנגלית) כתבי ניקולא שאמפור בפרויקט גוטנברג (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מעטפת

האם התכוונתם ל... פני שטח - יריעה (לרוב משטח) שהיא שפה של גוף הנדסי. מעטפת כדור הארץ – השכבה האמצעית המרכיבה את כדור הארץ מעטפת (מתמטיקה) מעטפת (מחשבים) – תוכנה המספקת ממשק למשתמשים, בדרך כלל לשירותי הליבה של מערכת ההפעלה מעטפת נפץ – דבר דואר ממולכד המתפוצץ עם היפתחו מעטפת היום הראשון – מעטפה עליה הודבק בול או סדרה של בולי דואר שהוחתמו בחותמת דואר בתאריך יום הופעת הבול מעטפת (כוכב) קפסולה (בקטריולוגיה) – מעטפת פוליסכרידית רירית, המאפיינת חיידקים מסוימים מעטפת נגיפית – שכבה ליפידית כפולה, שמקורה בקרום התא המאחסן, המאפיינת נגיפים רבים מעטפה
1957 במדע

רשימת אירועים מדעיים עיקריים שהתרחשו ב-1957. ערך מורחב – 1957 באסטרונאוטיקה 1 באוקטובר – אוסטרליה שיגרה טיל Long Tom לטיסה תת-מסלולית. 4 באוקטובר – ברית המועצות משגרת לחלל ספוטניק 1, הלוויין הראשון בחלל. 3 בנובמבר – ברית המועצות משגרת לחלל ספוטניק 2 עם כלב בשם לייקה, - הלוויין השני בחלל. 13 בנובמבר – בריטניה שיגרה טיל Skylark-1 לטיסה תת-מסלולית. 6 בדצמבר – ניסיון ראשון של שיגור לוויין למסלול סביב כדור הארץ על ידי ארצות הברית במסגרת תוכנית ואנגארד. השיגור נכשל והדגיש את העליונות של ברית המועצות במרוץ לחלל. פרסום אודות משאבת נתרן-אשלגן על ידי ינס סקואו מבנה החלבון מיוגלובין מפוענח בעזרת טכניקה של קריסטלוגרפיה בקרני רנטגן על ידי ג'ון קנדרו ומקס פרוץ 16 בדצמבר – הקמת תחנת מחקר פנים-יבשתית ווסטוק על ידי ברית המועצות. 5 בדצמבר – השקת שוברת הקרח "לנין" - אונייה אזרחית ראשונה המונעת על ידי אנרגיה גרעינית. 17 בדצמבר – שיגור מוצלח של טיל אטלס על ידי ארצות הברית. בניית מנוע ונקל ראשון. המצאת האלגוריתם של פרים חברת IBM משחררת את פורטרן לשימוש חופשי. המצאת אלגוריתם בלמן-פורד פרסום תאוריית BCS שנותנת הסבר מיקרוסקופי לתופעה של מוליכות על על ידי ג'ון ברדין ליאון קופר ורוברט שריפר (Robert Schrieffer). מרגרט ברבידג', ג'פרי ברבידג', ויליאם אלפרד פוֹלֶר, ופרד הויל מפרסמים מאמר על הנוקליאוסינתזה, הדרך בה נוצרים יסודות כימיים בתהליכים גרעיניים המתרחשים בכוכבים. גילוי אפקט מסבאואר על ידי הפיזיקאי הגרמני רודולף מסבאואר, פרסום ראשון של פעילות נוגדת דיכאון של תרופות טריציקליות 27 ביוני – פרסום דו"ח של ארגון למחקר רפואי הפועל בבריטניה, על הקשר בין עישון לבין סרטן הריאה. 1 באוקטובר – תחילת שימוש בתלידומיד כתרופת הרגעה פרס נובל פרס נובל לפיזיקה - צ'ן-נינג יאנג, צונג-דאו לי, על מחקרם הבסיסי של חוקי הזוגיות שהוביל לתגליות חשובות בתחום חלקיקים אלמנטריים. פרס נובל לכימיה - אלכסנדר טוד (Alexander R. Todd), על עבודתו על נוקלאוטידים וקואנזימים נוקלאוטידים. פרס נובל לפיזיולוגיה ורפואה - דניאל בובה, על גילוי תרופות מלאכותיות כגון אנטי-היסטמינים החוסמות פעילות נוירוטרנסמיטרים כמו היסטמינים, בשימוש בתרופות נוגדות אלרגיה. פרס ישראל מדעי היהדות - חיים שירמן מדעים מדויקים - שלמה הסטרין מדעים מדויקים - דוד פיינגולד מדעים מדויקים - גד אביגד מדעי הרוח - יוחנן לוי מדעי הרפואה - שאול אדלר 29 במאי – ג'אן כריסטוף יוקוז (Jean-Christophe Yoccoz), מתמטיקאי צרפתי זכה במדליית פילדס 4 ביולי – עודד גולדרייך. מדען מחשב, קריפטוגרף ישראלי. 20 באוגוסט – סימון דונלדסון (Simon Donaldson), מתמטיקאי בריטי זכה במדליית פילדס 21 באוקטובר – וולגנג קטרלה (Wolfgang Ketterle), פיזיקאי גרמני, חתן פרס נובל 4 בדצמבר - אריק סטיבן ריימונד, מתכנת, מחבר ואנתרופולוג של תרבות ההאקרים. 29 בדצמבר – ברוס בויטלר, ביולוג חתן פרס נובל 8 בפברואר – ג'ון פון נוימן, מתמטיקאי אמריקאי ממוצא יהודי-הונגרי. היה שותף לשניים מההישגים הטכנולוגיים הבולטים של המאה העשרים: פיתוח פצצת אטום ופיתוח המחשב האלקטרוני (נולד ב-1903). 8 בפברואר – ולתר בותה, פיזיקאי גרמני, חתן פרס נובל על מחקריו בתחום קרינה קוסמית ודואליות גל-חלקיק. (נולד ב-1891). 11 במרץ – ריצ'רד בירד, חוקר ארצות אמריקאי, היה האדם הראשון שטס מעל הקוטב הדרומי, (נולד ב-1888). 16 באוגוסט – אירווינג לאנגמיור, כימאי ופיזיקאי אמריקאי, חתן פרס נובל לכימיה על עבודתו בכימיה של פני שטח (נולד ב-1881) 26 באוקטובר – גרטי קורי, ביוכימאית אמריקאית, כלת פרס נובל לפיזיולוגיה או לרפואה על גילוי מעגל קורי (נולדה ב-1896) מדיה וקבצים בנושא 1957 במדע בוויקישיתוף
ריקרדו וולף

ד"ר ריקרדו וולף (Ricardo Wolf; שמו המקורי: ריכרד וולף (Richard Wolf); בשמו הספרדי: ריקרדו סוּבִּירָנָה אי לוֹבּוֹ (Ricardo Subirana y Lobo);‏ 1887, הנובר – 2 בפברואר 1981, הרצליה) היה ממציא, דיפלומט ונדבן יהודי יליד גרמניה, שהיה ציר קובה בישראל. וולף נולד בשנת 1887 בעיר הנובר שבגרמניה והיה אחד מ-14 ילדי המשפחה. אביו, מוריץ וולף, היה בעל סדנת מתכת ומעמודי התווך של הקהילה היהודית. בשנת 1913 היגר לקובה; את שם משפחתו תרגם לספרדית, "לובו" (זאב). בשנת 1924 נישא לספורטאית הקטלאנית פרנסיסקה סובירנה, אלופת עולם בטניס לשנת 1920, ואימץ את שם משפחתה של רעייתו. וולף פיתח המצאה בתחום הפקת ברזל מפסולת הברזל של בתי היציקה. ההמצאה שימשה במפעלי פלדה רבים והודות לכך זכה לתגמולים רבים. לוולף היו השקפות סוציאליסטיות, לכן מימן חלק מפעילותו של פידל קסטרו בתקופת המחתרת, ולאות תודה מונה על ידי קסטרו בשנת 1960 (בשנות ה-70 לחייו) לצירה השני של קובה בישראל (אחרי אלברטו דה לה קַמפָּה אי רוֹף (אנ'); ולפני כן שימש רפאל זילבר כנציגה של קובה בישראל). עוד לפני כן גילה עניין בישראל וביקר בה. וולף החל את כהונתו ב-1 בספטמבר 1960 וכיהן בתפקיד זה עד לשנת 1973, שבה ניתקה קובה את יחסיה עם ישראל. לאחר מכן המשיך להתגורר בישראל, בביתו שבהרצליה פיתוח. בתחילת שנות ה-70 טופלה אשתו של וולף במחלקת הריאות של המרכז הרפואי מאיר בכפר סבא. בעקבות זאת התיידד וולף עם פרופ' ישראל ברודרמן, מנהל המחלקה, והעניק תרומה כספית נדיבה לפיתוח המחלקה. בשנת 1975 ייסד את קרן וולף, המעניקה את פרסי וולף למדענים ולאמנים מרחבי העולם, וכן מלגות לסטודנטים ומענקים לאנשי מדע העוסקים במחקר במוסדות להשכלה גבוהה בישראל. בשנת 1981 נפטר בביתו בהרצליה. רעייתו נפטרה כעבור חודש, ושניהם קבורים בבית הקברות של קיבוץ געש. לזוג לא היו ילדים. מייסדים ותורמים: ריקרדו וולף ופרנסיסקה סובירנה-וולף, באתר קרן וולף עקיבא צימרמן, מהנובר להוואנה: ראובן וולף בן החזן מהנובר עזר לקסטרו להגיע לשלטון..., באתר "חזנות" נציגויות דיפלומטיות של קובה העולם - בשנת 1968 אנשי שם, מדברים עליהם השבוע, כבוד-הציר מהאבאנה, מעריב, טור 1, 2 בספטמבר 1960 י. לפיד, מדברים עליהם השבוע, קאסטרו צחק, מעריב, טור 2, 30 ביוני 1961 אינגה דויטשקרון, שגריר קובה לשעבר אמר: "אין תגובה", מעריב, 2 באפריל 1974 איתן אבניאון, מת ד"ר ריקרדו וולף – מייסד "קרן וולף", דבר, 11 בפברואר 1981 Zvi Asaria, Die Juden in Niedersachsen. Von den ältesten Zeiten bis zur Gegenwart, Leer: G. Rautenberg, 1979, p. 76. היא מוכרת בעולם הספורט בכינוי Panchita Subirana‏ (Panchita הוא כינוי ספרדי מקובל לנשים ששמן Francisca). שלמה אייל, למי צלצלו הפעמונים | הציר היהודי של קובה, חרות, 12 בספטמבר 1960. ציר קובה הגיש כתב-האמנתו לנשיא, חרות, 2 בספטמבר 1960. ישראל ברודרמן (בעזרת ערן נוביק), נשימה עמוקה: סיפור חייו של פרופ' ישראל ברודרמן, כפר סבא: הוצאה עצמית, 2017